EkBass/fiwiki-20250220-pages-articles huggingface dataset:
Phil Gordon

Philip "Phil" Stewart Gordon (s. 6. heinäkuuta 1970) on yhdysvaltalainen pokeriammattilainen, pokerikirjailija ja tv- ja radiokommentaattori. Gordon on Full Tilt Pokerin, yhden suurimmista nettipokerihuoneista, perustajia ja sen ammattilaisryhmän (Team Full Tiltin) jäsen. == Varhaisvuodet == Gordon varttui Atlantan lähiöalueella Stone Mountainilla Georgiassa. Gordon aloitti 15-vuotiaana opiskelun Georgia Institute of Technologyssa voitettuaan National Merit Scholarship Finalist -stipendin. Gordon suoritti tutkintonsa tietojenkäsittelystä ja aloitti työskentelyn Pohjois-Kaliforniassa Lockheed Missilesissa ja Space Companyssa. Tämän jälkeen hän meni töihin Netsys Technologiesiin. Netsys myytiin Ciscolle 95 miljoonalla dollarilla. Kaupan jälkeen Gordon lähti kiertämään maailmaa viideksi vuodeksi vieraillen yli 50 maassa ja viidellä mantereella. == Pokeriura == 2000-luvun alussa Gordon alkoi menestyä pokeriturnauspelaajana ja saavutti neljännen tilan World Series of Pokerin pääturnauksessa vuonna 2001 ansaiten 399 610 dollaria. Seuraavana vuonna hän selviytyi kahden WSOP-turnauksen finaalipöytään. Vuonna 2004 Gordon voitti World Poker Tourin Bay 101 Shooting Stars -osakilpailun ansaiten 360 000 dollaria. Marraskuussa 2006 hän oli Red Rock Casino Resortissa Las Vegasissa pelatun FullTiltPoker.Net Championshipin ykkönen. Tammikuussa 2009 Gordonin pokeriuran turnausansiot ylittivät 1,9 miljoonaa dollaria. Vuosina 2003-2006 Gordon toimi Celebrity Poker Showdown -ohjelman kommentaattorina. Hän on ollut myös kommentaattorina ESPN:n WSOP-lähetyksissä ja toiminut "The Poker Edge"-radioshown isäntänä yhdessä Andrew Feldmanin kanssa. Gordon on myös pelannut television pokeriohjelmassa Poker After Dark. Gordon on kirjoittanut kolme suosittua pokerikirjaa, joista kaksi on suomennettu. == Kirjoja == * * (suomennettu nimellä Pieni vihreä kirja - Hold'em pokeri, Readme.fi Oy, 2008 ISBN 978-9522200303) * (suomennettu nimellä Hold'em pokeri - Pieni sininen kirja, Readme.fi Oy, 2008 ISBN 978-9522200433) == Lähteet == == Aiheesta muualla == * Virallinen kotisivu * Phil Gordon Full Tilt Pokerin sivustolla * * Luokka:Yhdysvaltalaiset juontajat Luokka:Yhdysvaltalaiset pokerinpelaajat Luokka:Yhdysvaltalaiset tietokirjailijat Luokka:Vuonna 1970 syntyneet Luokka:Elävät henkilöt
Akseli Karhi

Akseli Nikolai Karhi, ent. Kuhlberg, (18. heinäkuuta 1891 Turku – 3. toukokuuta 1943) oli suomalainen näyttelijä ja teatterinjohtaja. Karhin vanhemmat olivat junailija Johan Aksel Karhi ja Henriika Heino. Hän kävi neljä luokkaa lyseota ja työskenteli sitten speditöörinä 1912–1923. Karhi oli näyttelijänä Turun teatterissa 1918–1938 ja hän toimi teatterin johtajana 1938–1943. Akseli Karhi oli naimisissa vuodesta 1931 näyttelijä Kirsti Saga Boxbergin kanssa. Heidän tyttärensä oli näyttelijä Maija Karhi. == Lähteet == * Wikiaineisto: Kuka kukin oli 1961 Luokka:Suomalaiset teatterinjohtajat Luokka:Suomalaiset teatterinäyttelijät Luokka:Vuonna 1891 syntyneet Luokka:Vuonna 1943 kuolleet
Jacqueline Seifriedsberger

Jacqueline ”Jaci” Seifriedsberger (s. 20. tammikuuta 1991) on itävaltalainen mäkihyppääjä, joka urheilee SC Waldzellin väreissä. Hän on eräs Itävallan johtavista mäkihyppääjistä, ja voitti junioreiden maailmanmestaruuden vuonna 2008. Continental cupissa hän on voittanut seitsemän osakilpailua sekä sijoittunut kokonaiskilpailussa kolmanneksi kaudella 2007–2008. Maailmancupin osakilpailuissa hän saavutti ensimmäisen voittonsa Sapporossa helmikuussa 2013. Toisen voittonsa hän saavutti Willingenissä helmikuussa 2024 ja kolmannen Zaōssa tammikuussa 2025. Lisäksi hän on ollut viisi kertaa toinen ja kolmetoista kertaa kolmas (3.2.2025 mennessä). Maailmancupin kokonaiskilpailussa hän oli neljäs kausilla 2012–2013 ja 2015–2016 sekä viides kaudella 2023–2024. Seifriedsberger voitti pronssia Val di Fiemmen maailmanmestaruuskisoissa 2013 normaalimäen kilpailussa. Sekajoukkuemäestä hän voitti hopeaa Itävallan joukkueen kanssa. Liberecin MM-kilpailuissa 2009 hän oli kahdestoista, Falunissa 2015 ja Lahdessa 2017 seitsemäs. Lahdessä hän hyppäsi Itävallan sekajoukkuemäessä hopeaa voittaneessa joukkueessa. Pyeongchangin olympialaisissa 2018 hän sijoittui 13:nneksi. Seefeldin MM- kilpailuissa 2019 hän voitti hopeaa ensimmäistä kertaa MM-kilpailuissa kisatussa naisten joukkuemäessä. Planican MM-kilpailuissa 2023 Seifriedsberger saavutti hopeaa joukkuemäessä. Vapaa-ajallaan Seifriedsberger harrastaa lento- ja jalkapalloa. == Lähteet == * ==Aiheesta muualla== * http://www.ladiesskijumping.com/index.html Luokka:Itävaltalaiset mäkihyppääjät Luokka:Vuonna 1991 syntyneet Luokka:Elävät henkilöt
Jussi Pikkusaari

__NOTOC__ Jussi Pikkusaari (17. lokakuuta 1939 Turku – 25. syyskuuta 2022 EspooKuolinilmoitus, Ilkka-Pohjalainen 1.10.2022, s. 21) oli pohjalaissyntyinen kansanvalistaja ja humanisti. Hän toimi Suomen humanistiliiton puheenjohtajana 1982–1992.Elo, Pekka: ”Opillinen laitosuskonnollisuus massoittaa katsomuksellisesti, sanoo Jussi Pikkusaari”. Humanisti 3/1993. Julkaistu teoksessa Pikkusaari väitteli filosofian tohtoriksi Oulun yliopistossa vuonna 1998. Väitöskirja käsitteli Suomen evankelisluterilaisen kirkon ja Suomen sosialidemokraattisen puolueen suhteita ja oli nimeltään Vaikea vapaus: Sosialidemokratian häviö kirkolle 1850-luvulta 1920-luvulle käydyssä Suomen kulttuuritaistelussa.. Pikkusaari sai teoksestaan Vapaa-ajattelijain liiton Väinö Voipio -tunnustuspalkinnon 1998. == Elämä == Jussi Pikkusaaren isä oli Arvi Pikkusaari. Pikkusaari valmistui ylioppilaaksi Lapuan yhteislyseosta 1959. Hän liittyi Suomen sosialidemokraattiseen puolueeseen 1961. Pikkusaari toimi historianopettajana 1965–1966 ja valmistui filosofian kandidaatiksi vuonna 1968. Hän työskenteli Työväen Sivistysliiton opintojohtajana 1966–1970, SAK:n koulutussihteerinä 1971–1973 ja TSL:n pääsihteerinä 1973–1990. Vuonna 1968 Pikkusaari oli perustamassa Suomen humanistiyhdistystä ja toimi yhdistyksen puheenjohtajana 1982–1992. Tuona aikana yhdistys muovautui vuonna 1987 perustetuksi Suomen humanistiliitoksi. Vuosina 1990–1991 hän oli myös liiton perustaman Humanisti-lehden päätoimittaja. Myöhemmin hän on toiminut liiton hallituksen jäsenenä sekä Länsi-Uudenmaan humanistiyhdistys ry:n puheenjohtajana. Pikkusaaren vaimo Sirkka Pikkusaari on ollut Espoon kaupunginhallituksen jäsen ja puoluekannaltaan sosialidemokraatti. == Teoksia == * * * Julkaistu myöhemmin teoksessa * *Työväen omaehtoisen sivistystyön aatteen kantavuus. Työväen Sivistysliitto 1919–1999. Mediapinta 2014. ISBN 978-952-235-855-4 == Luottamustehtäviä == * Urheiluopistosäätiön valtuuskunnan jäsen == Lähteet == == Aiheesta muualla == *Jussi Pikkusaaren muistokirjoitus Helsingin Sanomissa Luokka:Suomalaiset humanistit Luokka:Suomalaiset järjestöjohtajat Luokka:Vuonna 1939 syntyneet Luokka:Vuonna 2022 kuolleet
Unrein

Unrein on saksalaisen industrial metallia soittavan OOMPH!-yhtyeen viides studioalbumi ja ensimmäinen albumi levy-yhtiö Virginiltä. Albumi ilmestyi vuonna 1998. == Kappaleet == # # # # # # # # # # # # # # # # ==Singlet== * Gekreuzigt (26. tammikuuta, 1998) * Unsere Rettung (27. huhtikuuta, 1998) == Lähteet == Luokka: Vuoden 1998 albumit Luokka:OOMPH!in albumit
Andrea Sawatzki

Andrea Sawatzki (s. 23. helmikuuta 1963 Schlehdorf, Baijeri, Länsi-Saksa) on saksalainen näyttelijä. Hänet tunnetaan mm. elokuvista Apokalypso - Bombestimmung in Berlin (1999) ja Der Andere Junge (2007). Hän on näytellyt myös televisiosarjoissa Tatort, Arme Millionäre, Polizeiruf 110, Poliisikoira Rex ja Bella Block. == Palkinnot == * Best Actress Montréal World Film Festival (2007) * German Comedy Award (2006) * Adolf Grimme Award (2005) == Ehdokkuudet == * Goldene Kamera (2007) * Bavarian TV Award (2007) * German Television Award (2005) * Adolf Grimme Award (2000, 2004) == Yksityiselämä == Sawatzki elää avoliitossa näyttelijä Christian Berkelin kanssa. Heillä on kaksi poikaa, Moritz (s. 1999) ja Bruno (s. 2002). Sawatzki tunnetaan vaaleasta ihostaan ja punaisista hiuksistaan. == Aiheesta muualla == * Luokka:Saksalaiset näyttelijät Luokka:Vuonna 1963 syntyneet Luokka:Elävät henkilöt
Augusto Ruschi

Augusto Ruschi (12. joulukuuta 1915 Santa Teresa, Espírito Santo Brasilia − 3. kesäkuuta 1986 Vitória) oli brasilialainen ekologi ja luonnontieteilijä. Häntä kutsutaan Brasilian ekologian isäksi. Ruschi nimesi brasiliandoggilepakon (Tadarida espiritosantensis) vuonna 1951 ja linnuista rondôniantimanttikolibrin (Amazilia rondoniae) vuonna 1982.ITIS == Lähteet == Luokka:Brasilialaiset ornitologit Luokka:Ekologit Luokka:Vuonna 1915 syntyneet Luokka:Vuonna 1986 kuolleet
Plastik (OOMPH!)

Plastik on saksalaisyhtye OOMPH!:n kuudes albumi. Tämän albumin myötä he vaihtoivat tyyliään voimakkaampiin syntetisaattoririffeihin, pehmeempään lauluun, edistyneempään rumpujen soittoon ja kitaran soittoon. == Kappaleet == # # # # # # # # # # # # # # # # == Singlet == * Fieber * Das weiße Licht == Lähteet == Luokka:Vuoden 1999 albumit Luokka:OOMPH!in albumit
Resultantti (matematiikka)

Olkoon k kunta. Kahden k-kertoimisen pääpolynomin P ja Q resultantti on tulo :\mathrm{res}(P,Q) = \prod_{(x,y):\,P(x)=0,\, Q(y)=0} (x-y), missä x ja y kuuluu k:n algebralliseen sulkeumaan. Ei-pääpolynomin, jonka johtavat kertoimet ovat p ja q, resultantti on edellinen kerrottuna luvulla :p^{\deg Q} q^{\deg P}.\, ==Resultantin laskeminen== * Resultantin voi laskea Sylvesterin matriisin avulla, samoin kuin Bezout'n matriisin avulla. * Kun Q on separoituva, yllä oleva tulo voidaan kirjoittaa muodossa :\mathrm{res}(P,Q) = \prod_{P(x)=0} Q(x), : ja tämä tulo säilyy muuttumattomana kun q korvataan polynomilla Q mod P. Huomaa, että ei-pääpolynomien tapauksessa tulo käsittää tekijän q^{\deg P}, mutta tuloon tarvitaan myös tekijä p^{\deg Q}. Kirja "K. Vaisala Lukuteorian ja Korkeamman algebran alkeet" sivuilla 168-170 laskee resultantin esimerkin avulla. Resultantti on siis tulo polynomien juurien erotusten kanssa (sivu 168). Jos R=0 silloin ja vain silloin polynomeilla on yhteinen juuri (sivu 168). Resultantti voidaan ilmaista determinantin muodossa (sivu 170). Luokka:Polynomit Luokka:Determinantit
Damian de Montemas

Damian de Montemas on australialainen näyttelijä. Hänet tunnetaan parhaiten televisiosarjasta Elämä tilauksessa, jossa hän näytteli Jason Kennedyä. Hän on näytellyt myös sarjoissa Ensiapuosasto, Crash Palace, Blue Heelers, Sydneyn satamapoliisit, Farscape, Minty ja Big Sky sekä muutamissa elokuvissa. == Aiheesta muualla == * Luokka:Australialaiset näyttelijät Luokka:Syntymävuosi puuttuu Luokka:Elävät henkilöt
Jari Järvimaa

Jari ”Jallu” Järvimaa on suomalainen näyttelijä. Hän on näytellyt elokuvissa Tropic of Ice – Jään kääntöpiiri (1987), Pullahiiri (1988), Ameriikan raitti (1990), Kadunlakaisijat (1991), Kasvoton mies (1995), Hylätyt talot, autiot pihat (2000) ja Raja 1918 (2007). Järvimaa toimii telakkamestarina Lindgrenin telakalla Hernesaaressa. 1990-luvun taitteessa hän työskenteli Helsingissä taksinkuljettajana. == Lähteet == == Aiheesta muualla == * * Jari Järvimaa Elonetissä * ”Ameriikan raitin päätähti Jallu Järvimaa on stadin taksipiirien kunkku”, HS Kuukausiliite 2.12.1989 Luokka:Suomalaiset näyttelijät Luokka:Syntymävuosi puuttuu Luokka:Elävät henkilöt
Live At The Gods Festival 2002

Live At The Gods Festival 2002 on yhdysvaltalaisen hardrockyhtye Hardlinen live-DVD ja -CD, The Gods Festivaaleilta Bradfordista Englannista, kesäkuulta 2002. Hardline aloitti esiintymisen kello 01.00, soittaen yhdeksäntenä yhtyeenä. Live-albumilla kuullaan lähes kaikki Double Eclipsen kappaleet ja uusia kappaleita tulevalta II-albumilta. Yhtyeen kuuden soittajan lisäksi mukana oli kolme taustalaulajaa, yksi mies ja kaksi naista. DVD-versio on kuvattu viidellä kameralla. CD-versio sisältää 3 ylimääräistä studio kappaletta, jotka oli alun perin sävelletty II-albumia varten. == CD:n kappaleet == # # # # # # # # # # # # # # # (studio) # (studio) (akustinen) # (studio) == Kokoonpano == * Johnny Gioeli - laulu * Joey Gioeli - kitara * Josh Ramos - kitara * Bob Burch - basso * Bobby Rock - rummut * Michael T. Ross - koskettimet == Aiheesta muualla == * Frontiers Records, Live at the GODS Festival 2002 Luokka:Vuoden 2002 konserttitallenteet Luokka:Hardlinen albumit Luokka:Musiikki-DVD:t
Feksofenadiini

Feksofenadiini (C32H39NO4) on antihistamiinilääke, jota käytetään allergisen nuhan kuten heinänuhan hoitoon. Suomessa sitä myydään valmistenimillä Fexofenadine, Fexorin, Telfast.Lääkehaku (FimeaWeb). Haku ATC-koodin mukaan: R06AX26 Fimea. Feksofenadiinin vaikutus perustuu pääasiassa H1-reseptorien toiminnan estämiseen. Feksofenadiinia myös syntyy elimistössä toisen antihistamiinin terfenadiinin hajotessa. == Synteesi == Feksofenadiinia voidaan syntetisoida usealla eri tavalla. Alla olevan synteesin lähtöaineina ovat piperidiini-4-karboksylaatti ja 4-bromifenyyliasetonitriili. == Haittavaikutukset == Feksofenadiinin aiheuttamat haittavaikutukset ovat melko harvinaisia. Tyypillisimpiä sivuoireita ovat pääkipu, huimaus, huono olo sekä väsymys. Allergioita ja yliherkkyyttä feksofenadiini aiheuttaa harvoin. Aineen yliannostus voi aiheuttaa huimausta ja suun kuivumista. == Lähteet == Luokka:Antihistamiinit Luokka:H1-reseptorin vastavaikuttajat Luokka:Karboksyylihapot Luokka:Piperidiinit Luokka:WHO:n tärkeimmät lääkkeet
Katjuša-Alpecin

Katjuša-Alpecin (, UCI-tunnus KAT) oli venäläinen maantiepyöräilyn ammattilaistalli. Talli perustettiin vuonna 2009 Tinkoff Credit System -tallin pohjalta, ja sen toimintaa ohjasi Venäjän pyöräilyliitto. Tallin ajajia kaudella 2009 olivat muun muassa Robbie McEwen, Vladimir Karpets, Filippo Pozzato ja Gert Steegmans. Tallin toiminta päättyi kauden 2019 jälkeen sen yhdistyttyä Israel Cycling Academy -joukkueen kanssa uudeksi UCI World Tour -tason Israel Start-Up Nation -talliksi. == Joukkueen kokoonpano == === 2019 === == Lähteet == == Aiheesta muualla == Luokka:Pyöräilytallit Luokka:Venäläiset urheiluseurat
Hua Tuo

Hua Tuo (; 110–208) oli kiinalainen lääkäri, joka käytti ensimmäisenä anestesiaa eli nukutusta. Kerran Hua Tuon luokse tuli nainen, joka valitti vatsakivuista. Hua Tuo päätti leikata naisen. Hua Tuo sekoitti tälle naiselle nukututusainetta, jolloin nainen nukahti. Hua Tuo poisti naiselta tulehtuneen umpilisäkkeen. Herättyään nainen oli terve. ==Lähteet== * Tieteen Kuvalehti 2/2009 Luokka:Kiinalaiset lääkärit Luokka:Vuonna 110 syntyneet Luokka:Vuonna 208 kuolleet
Kiilapyrstökotka

Kiilapyrstökotka (Aquila audax) on Australian suurin päiväpetolintu. ==Koko ja ulkonäkö== Kiilapyrstökotkan pituus on 85–105 cm, siipien kärkiväli jopa 230 cm. Naaraat ovat suurempia kuin koiraat ja painavat keskimäärin 4,2 kg, joskus jopa yli viisi kiloa.Australian Museums Online Pyrstö on tyypillisesti kiilanmuotoinen, mikä näkyy parhaiten linnun lentäessä. ==Levinneisyys== Kiilapyrstökotkaa tavataan Australiassa, Tasmaniassa ja Papua-Uudessa Guineassa.Wedge-tailed eagle (Aquila Audax) ==Lisääntyminen== Kiilapyrstökotkat ovat yksiavioisia ja solmivat ilmeisesti parisuhteen, joka kestää toisen kuolemaan asti. Pesintä tapahtuu huhtikuun ja syyskuun välillä, useimmin heinäkuussa. Kerralla munitaan yleensä kaksi munaa, joskus kolmekin. Hautominen kestää 42–45 päivää. ==Ravinto== Kiilapyrstökotkat syövät sekä haaskoja että itse metsästämäänsä ravintoa. == Lähteet == *ITIS: Aquila audax === Viitteet === Luokka:Kotkat
Bon Appétit

Bon Appétit oli suomalainen ruoka-aiheinen televisio-ohjelma, jota esitettiin vuosina 1991–2002. Ohjelmaa esitettiin ensimmäisenä Kolmoskanavalla ja vuoden 1993 alusta alkaen MTV3-kanavalla. Ohjelman elinkaaren aikana ohjelmaa juonsivat muun muassa Maija Silvennoinen, Marja Siltala ja Jukka Oresto. Ohjelmaan liittyen julkaistiin useita reseptikirjoja ja muita julkaisuja, esimerkiksi ruoanlaittoon liittyviä opetusvideoita. ==Aiheesta muualla== * Ohjelmassa valmistettujen ruokien reseptejä. Luokka:1990-luvun suomalaiset televisiosarjat Luokka:2000-vuosikymmenen suomalaiset televisiosarjat Luokka:Ruokaohjelmat Luokka:Kolmoskanavan televisio-ohjelmat Luokka:MTV3:n televisio-ohjelmat
Marko Härkönen

Marko Härkönen on entinen suomalainen jääkiekkomaalivahti. Härkönen on Ässien kasvatti. Hän edusti kasvattajaseuraansa yhtäjaksoisesti kauteen 1995–1996 asti, jonka jälkeen hän siirtyi kaudeksi SaPKoon. SaPKosta Härkönen palasi takaisin Ässiin seuraavaksi kaudeksi kunnes siirtyi taas kaudeksi 1997–1998 Vaasan Sportiin. Härkönen pelasi Sportissa aina kauteen 2004–2005 jonka jälkeen hän siirtyi SHT:hen. Sen jälkeen hän lopetti pelaajauransa.http://www.eurohockey.com/player/55183-.html Härkösen poika Masi on Sportin maalivahti. ==Lähteet== Härkönen, Marko Härkönen, Marko Härkönen, Marko
Francesco Chicchi

Francesco Chicchi (s. 27. marraskuuta 1980 Camaiore, Toscana, Italia) on italialainen maantiepyöräilijä, joka edustaa UCI Continental Circuits -tasolla kilpailevaa Androni Giocattoli -tallia. Kirimiehenä tunnettu Chicchi voitti alle 23-vuotiaiden maantieajon maailmanmestaruuden Limburgissa 2002. Pariisi–Tours-klassikossa hän sijoittui Alessandro Petacchin jälkeen toiseksi 2007. == Saavutuksia == ;2002 :Maantiepyöräilyn MM-kilpailut, alle 23-v. maantieajossa kultaa ;2003 :Giro del Piemonte, kolmas ;2006 :Dunkerquen neljän päivän ajo, etapin 1 voitto :Britannian ympäriajo, etapin 5 voitto :Driedaagse Van West-Vlaanderen, etapin 1 voitto ;2007 :Tanskan ympäriajo, etappien 1 ja 4 voitto :Brixia Tour, etapin 4 voitto :Pariisi–Tours, toinen ;2008 :Tirreno–Adriatico, etapin 7 voitto :Settimana Internazionale di Coppi e Bartali, etappien 1a ja 4 voitto :Katalonian ympäriajo, etapin 5 voitto :Slovenian ympäriajo, etapin 4 voitto :Tour of Missouri, etapin 7 voitto ;2009 :Tour Down Under, etapin 6 voitto :Tour of Missouri, etapin 6 voitto ;2010 :Tour de San Luis, etapin 1 voitto :Qatarin ympäriajo, etapin 4 voitto :Settimana Internazionale di Coppi e Bartali, etapin 1 a voitto :Kalifornian ympäriajo, etapin 4 voitto :Slovenian ympäriajo, etapin 4 voitto :Gran Premio Città di Modena, voitto ;2012 :Tour de San Luis, etappien 1 ja 2 voitto :Driedaagse Van West-Vlaanderen, etapin 1 voitto :Nokere-Koerse, voitto :Handzame Classic, voitto :Italian ympäriajo, etapilla 11 toinen ;2013 :Tour de Langkawi, pistekilpailun sekä etappien 4 ja 10 voitto :Rika GP, voitto :Jūrmala GP, voitto ;2014 :Vuelta a Venezuela, etappien 1, 7 ja 9 voitto ;2015 :Settimana Internazionale di Coppi e Bartali, etapin 3 voitto :Vuelta a Venezuela, etapin 6 voitto 2016 :Boucles de la Mayenne, 1. etapin voitto == Lähteet == *Esittely www.cyclingarchives.com-sivustolla *Saavutukset www.trap- friis.dk-sivustolla === Viitteet === == Aiheesta muualla == *Virallinen sivusto Luokka:Italialaiset maantiepyöräilijät Luokka:Vuonna 1980 syntyneet Luokka:Elävät henkilöt
Kultakuore

Kultakuore (Argentina silus) on sillikuoreiden heimoon kuuluva, Pohjois- Atlantin syvien osien kala, joka elää noin 140–1440 metrin syvyydessä, tavallisimmin 150–550 metrissä. Sitä tavataan yleisimmin Norjan, Tanskan, Islannin, Ison-Britannian, Irlannin ja läntisen Kanadan alueilla, mutta myös Ranskassa, Portugalissa, Venäjällä ja Yhdysvalloissa. Kultakuore voi kasvaa 50 cm:n pituiseksi ja sen pituusennätys on 70 cm. Vanhin tavattu kultakuore oli 35-vuotias. Pääasiallisena ravintona on plankton ja pieneliöt, kuten katkat ja krillit, mutta joskus myös pienet kalat. Kultakuore nousee syksyisin ja talvisin melko matalaan veteen . Kutu tapahtuu rannikoiden lähellä keväällä ja kesällä . Toukat ja mätimunat kulkevat virtausten mukana . == Lähteet == *Joseph S. Nelson (2006) Fishes of the World, 4th edition. Wiley. ISBN 0-471-25031-7. (luokittelu) * ===Viitteet=== Luokka:Hopeakuorekalat
Henri Marie Ducrotay de Blainville

Henri Marie Ducrotay de Blainville (1777–1850) oli ranskalainen eläintieteilijä.http://www.springerlink.com/content/m64j7j671q22816v/ Hän opiskeli aluksi kuvataidetta, mutta päätti omistautua luonnontieteille. Vuonna 1806 hänestä tuli lääketieteen tohtori. Hän tutustui Georges Cuvieriin, ja oli ensin tämän ystävä, myöhemmin kilpailija ja lopulta seuraaja vertailevan anatomian professorina Pariisissa.Blainville Cosmovisions Blainville on lukuisien eläinlajien ja muiden taksonien auktori. Näihin kuuluvat esimerkiksi merimakkarat, meritähdet, amazonindelfiini ja lumivuohiResults of: Search in every Kingdom for Taxon Author(s) Name(s) containing 'blainville' ITIS == Lähteet == Luokka:Ranskalaiset eläintieteilijät Luokka:Ranskalaiset paleontologit Luokka:Ranskan tiedeakatemian jäsenet Luokka:Vuonna 1777 syntyneet Luokka:Vuonna 1850 kuolleet
Pukaron kartano

Pukaron kartano () on kartano Lapinjärven kunnassa, Pukaron kylässä. Kartano on saanut alkunsa 1763, kun vääpeli Johan Mentscher osti Jontaksen ratsutilan sekä sen neljä aputilaa perintötiloikseen, joista kehittyi lampuotitiloja. Pukaron kartanon päärakennus on rakennettu 1817 ja on merkittävä kartanon päärakennus siinä suhteessa, että sen keskiosa on suhteellisen suuri. Pukaron kartanon omistaa Borup-suku. == Lähteet == Luokka:Lapinjärven kartanot Kartano Luokka:Suomen 1800-luvulla rakennetut rakennukset ja rakennelmat
Isohaukkapöllö

Isohaukkapöllö (Ninox strenua) on australialainen pöllö. == Koko ja ulkonäkö == Isohaukkapöllö on Australian suurin pöllölaji. Se voi painaa puolitoista kiloa ja kasvaa puoli metriä pitkäksi. Siipienväliä saattaa kertyä 140 cm. threatened species in NSW Sillä on suhteellisen pieni pää ja pyöreämuotoinen pyrstö. Höyhenpeite on selkäpuolelta tumman ruskeanharmaa. Pää on tummanharmaa, silmät suuret ja keltaiset. Jalat ovat lihaksikkaat, ja niiden höyhenetön osa on oranssi.Birds in Backyards == Levinneisyys ja elinympäristö== Isohaukkapöllöjä elää Australian Itä- ja kaakkoisosassa. Se viihtyy sekä avoimemmassa metsämaastossa että sellaisessa, jossa on tiheää aluskasvillisuutta esimerkiksi vesistöjen varrella. Pesäpuuksi se tarvitsee vanhoja, tukevaoksaisia puita. == Ravinto == Isohaukkapöllö on peto ja syö enimmäkseen suurikokoisia, puissa viihtyviä nisäkkäitä, kuten pussioravia ja koaloja, mutta nappaa myös pesiviä lintuja ja joskus maanisäkkäitä, kuten jäniksiä. Se saalistaa yleensä puissa. == Lähteet == == Aiheesta muualla == *Owlpages *ITIS: Ninox strenua Luokka:Haukkapöllöt
Hackamore

Hackamore on kuolaimettomat suitset, jossa turvan ympäri menevä turparemmi painaa hevosen nenäpiitä. Se on kuolaimen vastineena hackamoreissa. Hackamoreja käytetään herkkäsuisilla hevosilla, tai hevosilla, joilla on haavoja suupielissä. Jotkut ihmiset käyttävät hevosillaan hackamoreja, sillä haluavat käyttää hevosella mieluummin kuolaimettomia suitsia tai hevonen toimii paremmin kuolaimettomilla suitsilla. Hackamoreja on useita eri tyyppisiä (esim. kukkahackamoret) ja myös kuolaimettomia suitsia on useita erilaisia. Luokka:Hevosten varusteet de:Gebisslose Zäumung#Kalifornische Hackamore (Bosal)
Koripallon Serie A -kausi 2003–2004

Kausi 2003–2004 oli 82. kausi, jolloin pelattiin koripallon Serie A:n mestaruudesta. Sarjan mestaruuden voitti Montepaschi Siena. Sarjaa pelasi kauden aikana kaksi suomalaista koripalloilijaa: Hanno Möttölä, joka edusti Skipper Bolognaa sekä Teemu Rannikko, joka edusti Scavolini Pesaroa. == Runkosarja == Runkosarjan voitti Montepaschi Siena. === Sarjataulukko === Pudotuspeleihin Putosi Serie B:hen # O V H P+ P- P 1 Montepaschi Siena 34 26 8 3 014 2 746 52 2 Skipper Bologna 34 25 9 2 947 2 730 50 3 Benetton Treviso 34 25 9 2 943 2 640 50 4 Scavolini Pesaro 34 23 11 2 918 2 761 46 5 Pompea Napoli 34 22 12 2 858 2 808 44 6 Oregon Scientific Cantù 34 20 14 2 835 2 816 40 7 Lottomatica Roma 34 19 15 2 712 2 653 38 8 Metis Varese 34 18 16 2 906 2 905 36 9 Tris Reggio Calabria 34 16 18 2 733 2 734 32 10 Breil Milano 34 15 19 2 744 2 737 30 11 Lauretana Biella 34 15 19 2 756 2 759 30 12 Snaidero Cucino Udine 34 15 19 2 850 2 881 30 13 Euro Roseto 34 14 20 2 841 2 944 28 14 Teramo Basket 34 13 21 3 098 3 157 26 15 Mabo Livorno 34 11 23 2 765 2 984 22 16 Air Avellino 34 11 23 2 834 2 919 22 17 Coop Nordest Trieste 34 10 24 2 518 2 842 20 18 Sicilia Messina 34 8 26 2 768 3 024 16 === Pelaajien tilastot === ==== Pisteet ==== # Pelaaja Seura Ottelut Pistekeskiarvo 1 Charlie Bell Mabo Livorno 34 25,5 2 Mario Boni Teramo Basket 34 23,8 3 Alphonso Ford Scavolini Pesaro 32 23,5 4 Mike Penberthy Pompea Napoli 31 21,3 5 / Carlton Myers Casti Group Varese 32 20,2 Hanno Möttölä Skipper Bologna 31 10,4 Teemu Rannikko Scavolini Pesaro 14 3,1 ==== Levypallot ==== # Pelaaja Seura Ottelut Levypallokeskiarvo 1 K'Zell Wesson Euro Roseto 33 9,5 2 Matt Bonner Sicilia Messina 33 9,3 3 Tyrone Grant Teramo Basket 23 8,2 4 Marquis Estill Sicilia Messina 25 7,8 5 Brooks Sales Lauretana Biella 33 7,6 Hanno Möttölä Skipper Bologna 31 4,3 Teemu Rannikko Scavolini Pesaro 14 1,0 ==== Koriin johtaneet syötöt ==== # Pelaaja Seura Ottelut Syöttökeskiarvo 1 Leonardo Busca Sicilia Messina 32 4,9 2 Gianmarco Pozzecco Skipper Bologna 32 4,2 3 Tyus Edney Benetton Treviso 25 3,8 4 / Robert Fultz Skipper Bologna 29 3,6 5 Fabio Di Bella Lauretana Biella 34 3,5 Hanno Möttölä Skipper Bologna 31 0,8 Teemu Rannikko Scavolini Pesaro 14 0,2 == Pudotuspelit == === Ottelukaavio === Luokka:Koripallon Serie A -kaudet Luokka:Vuoden 2003 koripallo Luokka:Vuoden 2004 koripallo
Koripallon Serie A -kausi 2004–2005

Kausi 2004–2005 oli 83. kausi, jolloin pelattiin koripallon Serie A:n mestaruudesta. Sarjan mestaruuden voitti Climamio Bologna. Sarjaa pelasi kauden aikana kaksi suomalaista koripalloilijaa: Hanno Möttölä ja Teemu Rannikko, jotka molemmat edustivat Scavolini Pesaroa. == Runkosarja == Runkosarjan voitti Benetton Treviso. Scavolini Pesaro ajautui kauden päätteeksi konkurssiin ja putosi Serie B:hen. === Sarjataulukko === Pudotuspeleihin Putosi Serie A2:seen Putosi Serie B:hen # O V H P+ P- P 1 Benetton Treviso 34 28 6 2 836 2 457 56 2 Climamio Bologna 34 25 9 2 897 2 619 50 3 Montepaschi Siena 34 25 9 2 875 2 593 50 4 Armani Jeans Milano 34 24 10 2 680 2 486 48 5 Vertical Vision Cantù 34 22 12 2 911 2 745 44 6 Lottomatica Roma 34 18 16 2 761 2 728 36 7 Sedima Roseto 34 16 18 2 692 2 844 32 8 Pompea Napoli 34 16 18 2 885 2 943 32 9 Scavolini Pesaro 34 15 19 2 709 2 753 30 10 Navigo.it Teramo 34 15 19 2 758 2 805 30 11 Villaggio Solidago Livorno 34 14 20 2 815 2 893 28 12 Air Avellino 34 14 20 2 737 2 995 28 13 Bipop Carire Reggio Emilia 34 13 21 2 657 2 576 26 14 Casti Group Varese 34 13 21 2 736 2 891 26 15 Snaidero Cucine Udine 34 13 21 2 675 2 834 26 16 Lauretana Biella 34 12 22 2 747 2 831 24 17 Eurofiditalia Reggio Calabria 34 12 22 2 720 2 950 24 18 Sicc Cucine Jesi 34 11 23 2 751 2 899 22 === Pelaajien tilastot === ==== Pisteet ==== # Pelaaja Seura Ottelut Pistekeskiarvo 1 Drew Nicholas Villaggio Solidago Livorno 33 22,8 2 Jamel Thomas Navigo.it Teramo 34 20,2 3 Charles Smith Scavolini Pesaro 32 19,6 4 Mike Penberthy Pompea Napoli 31 19,2 5 Norman Nolan Casti Group Varese 33 18,9 Hanno Möttölä Scavolini Pesaro 34 11,6 Teemu Rannikko Scavolini Pesaro 29 3,4 ==== Levypallot ==== # Pelaaja Seura Ottelut Levypallokeskiarvo 1 / Casey Shaw Eurofiditalia Reggio Calabria 34 9,4 2 Brooks Sales Navigo.it Teramo 25 9,0 3 Chris Massie Air Avellino 19 8,6 4 James Singleton Armani Jeans Milano 34 8,4 5 Jacob Jaacks Lauretana Biella 32 8,2 Hanno Möttölä Scavolini Pesaro 34 5,6 Teemu Rannikko Scavolini Pesaro 29 0,8 ==== Koriin johtaneet syötöt ==== # Pelaaja Seura Ottelut Syöttökeskiarvo 1 Tyson Wheeler Navigo.it Teramo 34 4,7 2 Misan Nikagbatse Sedima Roseto 32 4,0 3 Cookie Belcher Lauretana Biella 19 3,8 4 Sani Becirovic Casti Group Varese 29 3,8 5 Duane Woodward Sedima Roseto 28 3,6 Hanno Möttölä Scavolini Pesaro 34 0,9 Teemu Rannikko Scavolini Pesaro 29 0,7 == Pudotuspelit == === Ottelukaavio === Luokka:Koripallon Serie A -kaudet Luokka:Vuoden 2004 koripallo Luokka:Vuoden 2005 koripallo
Koripallon Serie A -kausi 2007–2008

Kausi 2007–2008 oli 86. kausi, jolloin pelattiin koripallon Serie A:n mestaruudesta. Sarjan mestaruuden voitti Montepaschi Siena. Tuukka Kotti oli kauden aikana ainoa suomalainen, joka pelasi sarjaa. Hänen joukkueensa oli Solsonica Rieti. == Runkosarja == Runkosarjan voitti Montepaschi Siena. === Sarjataulukko === Pudotuspeleihin Putosi Serie A2:seen # O V H P+ P- P 1 Montepaschi Siena 34 31 3 2 998 2 366 62 2 Lottomatica Roma 34 23 11 2 878 2 471 46 3 Air Avellino 34 23 11 2 670 2 637 44 4 Premiata Montegranaro 34 22 12 2 853 2 706 44 5 Armani Jeans Milano 34 19 15 2 708 2 666 38 6 Pierrel Capo d'Orlando 34 19 15 2 941 2 985 38 7 Tisettanta Cantù 34 17 17 2 669 2 696 34 8 Upim Bologna 34 17 17 2 762 2 819 34 9 Scavolini Spar Pesaro 34 17 17 2 708 2 776 34 10 Benetton Treviso 34 16 18 2 607 2 592 32 11 Siviglia Wear Teramo 34 15 19 2 845 2 966 30 12 Angelico Biella 34 15 19 2 725 2 860 30 13 Solsonica Rieti 34 14 20 2 689 2 773 28 14 Eldo Napoli 34 14 20 2 672 2 779 28 15 La Fortezza Bologna 34 13 21 2 684 2 731 26 16 Snaidero Udine 34 13 21 2 591 2 760 26 17 Cimberio Varese 34 8 26 2 656 2 889 16 18 Legea Scafati 34 10 24 2 587 2 771 13* * Legea Scafati sai seitsemän pisteen rangaistuksen. === Pelaajien tilastot === ==== Pisteet ==== # Pelaaja Seura Ottelut Pistekeskiarvo 1 Clay Tucker Siviglia Wear Teramo 21 21,0 2 Morris Finley Solsonica Rieti 30 20,3 3 Delonte Holland Cimberio Varese 28 19,5 4 Jumaine Jones Eldo Napoli 26 17,9 5 DaShaun Wood Tisettanta Cantù 34 17,9 Tuukka Kotti Solsonica Rieti 21 2,7 ==== Levypallot ==== # Pelaaja Seura Ottelut Levypallokeskiarvo 1 Judson Wallace Pierrel Capo d'Orlando 34 10,7 2 Sharrod Ford Premiata Montegranaro 34 10,0 3 Jaime Lloreda Cimberio Varese 17 9,8 4 Travis Watson Armani Jeans Milano 34 9,5 5 James Thomas Upim Bologna 31 9,5 Tuukka Kotti Solsonica Rieti 21 1,8 ==== Koriin johtaneet syötöt ==== # Pelaaja Seura Ottelut Syöttökeskiarvo 1 Gianmarco Pozzecco Pierrel Capo d'Orlando 27 7,8 2 Marques Green Air Avellino 34 6,5 3 Terrell McIntyre Montepaschi Siena 27 5,3 4 Giuseppe Poeta Siviglia Wear Teramo 32 4,6 5 Jerome Allen Snaidero Udine 34 3,7 Tuukka Kotti Solsonica Rieti 21 0,3 == Pudotuspelit == === Ottelukaavio === Luokka:Koripallon Serie A -kaudet Luokka:Koripallosarjojen kausi 2007–2008/2008
The Best of ZZ Top

The Best of ZZ Top on yhdysvaltalaisen ZZ Top -yhtyeen vuonna 1977 julkaistu ensimmäinen kokoelma-albumi. Se sisältää yhtyeen kappaleita vuosilta 1971–1975. Alkuvuodesta 1977 julkaistulta Tejas-albumilta ei ole yhtään kappaletta tällä kokoelma-albumilla. ==Kappaleet== *Kaikki kappaleet kirjoittaneet Billy Gibbons, Dusty Hill ja Frank Beard, ellei toisin mainita. A-puoli # # # # # B-puoli # * # # # # ==Kokoonpano== *Billy Gibbons – kitara, laulu *Dusty Hill – basso, laulu *Frank Beard – rummut, lyömäsoittimet == Lähteet == Luokka:Vuoden 1977 kokoelma-albumit Luokka:ZZ Topin albumit
Pako viidakkoon

Pako viidakkoon (The Rundown, työnimellä Welcome to the Jungle) on toiminnallinen seikkailuelokuva vuodelta 2003. Sen pääosaa esittää Dwayne ”The Rock” Johnson. Elokuvan alussa nähdään myös Arnold Schwarzenegger muutaman sekunnin cameoroolissa, jossa hän sanoo: ”Pidä hauskaa.” == Juoni == Beck (The Rock) toimii Los Angelesissa velkojenperijänä, koska hänellä on velkoja eräälle mafiapomolle. Hänen työnsä ei ole hääviä ja hän haluaisi jo päästä perustamaan omaa ravintolaansa. Sitten eräänä iltana mafiajohtaja tarjoaa Beckille vapauden kaikista veloista, jos hän suostuu vielä yhteen, vaaralliseen keikkaan. Beckin on mentävä syvälle Amazonin viidakkoon hakemaan pomon poika Travis (Scott). Helpolla Beck ei tule pääsemään, koska Travis etsii salaperäistä aarretta, joka on omaisuuksien arvoinen, yhdessä kapinallisen Marianan (Dawson) kanssa. Aarretta havittelee myös ilkeä kaivosomistaja Hatcher (Walken). ==Näyttelijät== == Aiheesta muualla == * * Luokka:Yhdysvaltalaiset toimintaelokuvat Luokka:Yhdysvaltalaiset seikkailuelokuvat Luokka:Vuoden 2004 yhdysvaltalaiset elokuvat Luokka:Peter Bergin ohjaamat elokuvat
Kaniinikengurut

Kaniinikengurut (Bettongia) on rottakengurusuku, johon kuuluu viisi lajia. Lajeista yksi, Bettongia pusilla, on kuollut sukupuuttoon ja se tunnetaan ainoastaan fossiilien perusteella. == Lajit == * Tasmaniankaniinikenguru (Bettongia gaimardi) * Lesueurinkaniinikenguru (Bettongia lesueur) * Harjashäntäkaniinikenguru (Bettongia penicillata) * Pohjankaniinikenguru (Bettongia tropica) * Bettongia pusilla † == Lähteet == == Aiheesta muualla == *ITIS: Bettongia Luokka:Rottakengurut
Hamadryadit

Hamadryadit () olivat kreikkalaisessa mytologiassa tammi- ja poppelipuiden nymfejä. Hamadryadit olivat sidoksissa puuhunsa ja kukoistivat sen kanssa, mutta kun puu tuli vanhaksi ja kuoli – tai kaadettiin – hamadryadi kuoli puunsa mukana.Apollonios Rhodios: Argonautica 2.466–489 (engl. käännös). == Lähteet == Luokka:Dryadit
Leudesius

Leudesius (k. 676) oli Neustrian major domus eli käskynhaltija 675–676. Hän oli major domus Erchinoaldin poika. Austrasian ja sittemmin kaikkien frankkien kuningas Kilderik II oli nimittänyt vuonna 673 major domuksensa Wulfoaldin myös Neustrian käskynhaltijaksi ja karkottanut Neustrian silloisen major domuksen Ebroinin luostariin. Kilderik murhattiin vuonna 675, ja Wulfoald pakeni takaisin Austrasiaan. Neustrialaiset valitsivat silloin Leudesiuksen major domuksen virkaan. Seuraavana vuonna Ebroin palasi ja murhautti Leudesiuksen. Luokka:Frankkien major domukset Luokka:Vuonna 676 kuolleet
Palkkaturva

Palkkaturva on Suomessa lakisääteinen järjestelmä, joka takaa työntekijälle palkan ja muut työsuhteeseen perustuvat saatavat tilanteessa, jossa työnantaja on menettänyt maksukykynsä. Palkkaturvaa haetaan sähköisesti aluehallinnon asiointipalvelussa tai jättämällä hakemus mihin tahansa ELY-keskukseen tai työ- ja elinkeinotoimistoon.https://www.ely-keskus.fi/palkkaturva Saatavia on haettava kolmen kuukauden kuluessa niiden erääntymisestä.Työttömyyskassojen Yhteisjärjestö Palkkaturvana maksetaan työntekijän työsuhteesta johtuvia saatavia silloin, kun työnantaja tekee konkurssin tai on muutoin maksukyvytön. Palkkaturvan saamiseksi edellytetään lisäksi, että työ on tehty Suomessa tai suomalaisen yrityksen palveluksessa ulkomailla ja että työntekijällä on kotipaikka Suomessa. Toimitusjohtajalla ei ole oikeutta palkkaturvaan, koska hän ei ole työsuhteessa. Saatavilla tarkoitetaan palkkaa, vuosilomakorvausta, päivärahoja, matkakustannusten korvausta, korvausta perusteettomasta irtisanomisesta, tasa-arvolain mukaista hyvitystä jne. Koko Suomen palkkaturva-asiat hoidetaan keskitetysti Uudenmaan ELY-keskuksessa. Työ- ja elinkeinotoimistot ja ELY-keskukset ottavat vastaan hakemuksia sekä neuvovat hakijaa palkkaturvaan liittyvissä kysymyksissä. Jos työnantaja on tehnyt konkurssin, pesänhoitaja yleensä tekee palkkaturvahakemuksen työntekijöiden puolesta. Päätöksen palkkaturva-asiassa tekee ELY-keskus. == Enimmäismäärä == Palkkaturvan enimmäismäärä yhtä työntekijää kohden samalle työnantajalle tehdyn työn perusteella on 15.200 euroa. Tämä ei koske merimiehiä. Työaikapankkisaataville on palkkaturvassa oma enimmäismäärä, joka on samalle työnantajalle tehdyn työn perusteella kuuden kuukauden palkkaa vastaava määrä. == Palkkaturvan verotus == Palkkaturvana maksettavista saatavista toimitetaan ennakonpidätys, joka on 5.000 euroon asti 30 prosenttia ja sen ylittävältä osalta 50 prosenttia jos verokorttia ei ole toimitettu. Lisäksi palkkaturvana maksettavasta määrästä vähennetään työntekijän eläkemaksu ja työttömyysvakuutusmaksu. == Rahoitus == Palkkaturvana maksetut saatavat korkoineen peritään työnantajalta tai tämän konkurssipesältä takaisin valtiolle. Työttömyysvakuutusrahasto maksaa vuosittain jälkikäteen valtiolle palkkaturvana maksettujen määrien ja työnantajilta takaisin perittyjen pääomamäärien erotuksen. Tähän tarvittavat varat kerätään työttömyysvakuutusmaksuina työnantajilta. Vuonna 2009 palkkaturvana maksettu määrä oli 35,4 miljoonaa euroa. Palkkaturvaa maksettiin 9252 työntekijälle ja palkkaturvapäätökset koskivat 2965 työnantajaa.Mol.fi ==Lähteet== ==Aiheesta muualla== *Uudenmaan ELY-keskuksen palkkaturvasivut *Palkkaturvalaki *Valtioneuvoston asetus palkkaturvasta *Palkkaturva , Toimihenkilöliitto ERTOn Työsuhdeopas *Palkkaturva minilex.fi Luokka:Suomen työvoimapolitiikka Luokka:Sosiaaliturva
Frederick Griffith

Frederick Griffith (noin 1879–1941) oli englantilainen perinnöllisyystieteilijä. Hän opiskeli Liverpoolin yliopistossa perinnöllisyystiedettä. Hän tutki espanjantautia aiheuttavia viruksia Griffithin kokeella. Kokeen avulla hän kuvasi "muuntumisperiaatteen", joka myöhemmin kyettiin selittämään DNA:n avulla. Griffith sai surmansa laboratoriossaan Lontoon ilmapommituksissa 1941. == Lähteet == Luokka:Brittiläiset biologit Luokka:Vuonna 1879 syntyneet Luokka:Vuonna 1941 kuolleet
Deion

Deion () oli kreikkalaisessa mytologiassa Fokiin kuningas ja Aioloksen ja Enareten poika. Vaimonsa Diomeden kanssa hän sai lapset Asteropeia, Ainetos, Aktor, Fylakos ja Kefalos. Veljensä Salmoneuksen kuoleman jälkeen hän otti hoiviinsa tämän tyttären Tyron ja antoi tämän myöhemmin puolisoksi Kretheukselle.Apollodoros: Bibliotheke ('Kirjasto') 1.7.3 (engl. käännös).Apollodoros: Bibliotheke ('Kirjasto') 1.9.4 (engl. käännös). == Muita samannimisiä hahmoja == Deion oli myös Herakleen ja Megaran pojan nimi.Apollodoros: Bibliotheke ('Kirjasto') 2.7.8 (engl. käännös). == Katso myös == * Deioneus == Lähteet == Luokka:Kreikkalainen mytologia
Deioneus

Deioneus () oli kreikkalaisessa mytologiassa Iksionin vaimon Dian isä. Hän kiristi vävyltään myötäjäisiä, jolloin Iksion kutsui Deioneuksen kotiinsa ja heitätti tämän tulisille hiilille, johon tämän kuoli.Pindaros: Pythia 2.20–40 (engl. käännös) == Muita samannimisiä hahmoja == Deioneus oli myös Oikhalian Eurytoksen pojan nimi, jonka Theseus naitti Perigunen kanssa.Plutarkhos: Theseuksen elämä 2 (engl. käännös). == Katso myös == * Deion == Lähteet == Luokka:Kreikkalainen mytologia
Fylakos

Fylakos oli kreikkalaisessa mytologiassa usean mieshahmon nimi. == Deionin poika == Fylakos oli Deionin ja Diomeden poika, joka meni naimisiin Minyaan tyttären Klymenen kanssa. Liitosta syntyivät lapset Ifiklos ja Alkimede.Pausanias: Periegesis tes Hellados ('Kreikan kuvaus') 10.29.6 (engl. käännös).Apollodoros: Bibliotheke ('Kirjasto') 1.9.4 (engl. käännös). Fylakoksen on arveltu perustaneen Thessaliaan Fylaken kaupungin. == Ifikloksen poika == Fylakos oli Ifikloksen poika ja isoisänsä kaima. == Delfoin sankari == Fylakos oli delfoilainen sankari, jolle oli omistettu kaupunkiin oma pyhäkkö.Pausanias: Periegesis tes Hellados ('Kreikan kuvaus') 10.23.2 (engl. käännös). == Troijalainen soturi == Fylakos oli Troijan sodassa taistellut soturi, jonka Leitos surmasi taistelussa.<ref name="HomIl6>Homeros: Ilias 6.29–36 (engl. käännös) == Lähteet == Luokka:Kreikkalainen mytologia
Jessica Lindell-Vikarby

Jessica Lindell-Vikarby (s. 7. helmikuuta 1984 Huddinge, Ruotsi) on ruotsalainen uransa lopettanut alppihiihtäjä. Hän kilpaili pääasiassa syöksylaskussa, supersuurpujottelussa ja suurpujottelussa. Lindell-Vikarby voitti vuonna 2003 suurpujottelun junioreiden maailmanmestaruuden ja sijoittui St.Moritzin MM-kilpailuissa kahdeksanneksi alppiyhdistetyssä ja 13:nneksi super-G:ssä. Santa Caterinan MM-kilpailuissa 2005 hän oli syöksylaskussa kuudes ja alppiyhdistetyssä yhdestoista. Torinon olympialaisissa 2006 hän sijoittui alppiyhdistetyssä kahdeksanneksi. Val d’Isèren MM-kilpailuissa 2009 hän oli supersuurpujottelussa kahdestoista. Seuraavana päivänä hän loukkaantui syöksylaskun harjoituksissa niin pahoin, ettei kilpaillut enää loppukauden aikana. Garmisch-Partenkirchenin MM-kilpailuissa 2011 hän sijoittui supersuurpujottelussa 14:nneksi ja suurpujottelussa seitsemänneksi. Schladmingin MM-kilpailuissa 2013 hän oli supersuurpujottelussa 15:s ja suurpujottelussa 13:s. Sotšin olympialaisissa 2014 hän sijoittui suurpujottelussa seitsemänneksi. Vailin / Beaver Creekin MM-kilpailuissa 2015 hän sai pronssia suurpujottelussa. Lindell-Vikarby sijoittui maailmancupissa ensimmäisen kerran kymmenen parhaan joukkoon oltuaan seitsemäs Söldenin suurpujottelussa lokakuussa 2002. Ensimmäisen palkintokorokepaikkansa hän sai oltuaan kolmas Lake Louisen supersuurpujottelussa 2. joulukuuta 2007. Toisen palkintosijansa – ja ensimmäisen voittonsa – hän saavutti Cortina d’Ampezzon super-G:ssä 26. tammikuuta 2009. Kuusi päivää myöhemmin hän sijoittui Garmisch-Partenkirchenin super-G:ssä kolmanneksi. Toisen voittonsa Lindell- Vikarby saavutti Beaver Creekin suurpujottelussa 1. joulukuuta 2013. Kaksi viikkoa myöhemmin hän oli toinen Sankt Moritzin suurpujottelussa. Hän sijoittui toiseksi myös Lienzin suurpujottelussa. Åren ja Lenzerheiden suurpujotteluissa hän oli kolmas. Hän sijoittui kauden 2013–2014 suurpujottelucupissa toiseksi. Lindell-Vikarby voitti Ruotsin mestaruuden syöksylaskussa 2006, 2008 ja 2011, supersuurpujottelussa 2006, 2008, 2011 ja 2013 ja suurpujottelussa 2007, 2008, 2011, 2012 ja 2013. Lindell-Vikarby ilmoitti lopettavansa uransa 14. heinäkuuta 2015 muun muassa selkävaivojen vuoksi. == Lähteet == * ===Viitteet=== == Aiheesta muualla == *Virallinen sivusto Luokka:Ruotsalaiset alppihiihtäjät Luokka:Vuonna 1984 syntyneet Luokka:Elävät henkilöt
Maile Flanagan

Maile Flanagan (s. 19. toukokuuta 1965 Honolulu, Havaiji) on yhdysvaltalainen Daytime Emmy -palkittu näyttelijä ja koomikko, joka tunnetaan erityisesti Yhdysvalloissa englanniksi dubatusta japanilaisesta animesarjasta Naruto. Hän oli vuonna 2007 Naruto Uzumakin roolista ehdokkaana American Anime -palkinnon saajaksi. ==Elämäkerta== Flanaganin isä työskenteli vakojaana Yhdysvaltain armeijalle, ja isän töiden vuoksi perhe muutti Flanaganin ollessa 4,5-vuotias Bangkokiin, Thaimaahan. Hän oli 10-vuotias kun perhe muutti Saksaan, jossa he asuivat Nürnbergissä ja Münchenissä. Flanagan valmistui Münchenin amerikkalaisesta high schoolista vuonna 1983 ja muutti sen jälkeen takaisin Yhdysvaltoihin, jossa hän opiskeli Bostonin collegessa. Flanagan on kertonut julkisesti olevansa lesbo, ja hän on naimisissa Lesa Hammettin kanssa. ===Näyttelijänä=== Valmistuttuaan collegesta vuonna 1987 hän muutti Washingtonin kautta Minneapolisiin, jossa Flanagan liittyi komediaseurueeseen Every Mother's Nightmare. Ryhmään kuului muun muassa Wayne Wilderson, Tom McCarthy, Andrea Beutner, Peter Civetta ja Nancy Walls. Samalla hän esiintyi teatterissa ja stand up koomikkona. Vuonna 1996 Flanagan muutti Los Angelesiin, jossa hän jatkoi teatterissa näyttelemistä. Kaksi vuotta myöhemmin Flanagan teki ensimmäiset esiintymisensä televisiossa, kun hänellä oli vieraileva rooli sketsisarjassa MADtv ja cameorooli elokuvassa Overnight Delivery. Samana vuonna Flanagan teki ensimmäisen ääniroolinsa animaatioon MiB – Men in Black. Sittemmin 2000-luvulta lähtien hän on tehnyt äänirooleja näytelmäroolien ohella animaatoihin ja mainoksiin. Flanagan sai ensimmäisen pääroolin animaatiosarjasta Vekarat vuonna 2003 ja oli ehdokkaana vuonna 2005 Annie-palkinnon voittajaksi parhaasta ääniroolista animaatiosarjassa. Samaisesta ääniroolista hänet palkittiin vuotta myöhemmin Daytime Emmylla. Samoihin aikoihin Flanagan aloitti Naruto-sarjan päähahmon Naruto Uzumakin dubbaamisen englanniksi, jonka myötä hän on toiminut hahmon roolissa niin elokuvissa, kuin videopeleissä. Flanagan on vieraillut myös televisiosarjoissa Täydelliset naiset, Teho-osasto, Greyn anatomia ja Reno 911!. Vuonna 2008 hän oli käsikirjoittamassa ja tuottamassa näyttelemässään komediasarjassa 3Way. ==Lähteet== ==Aiheesta muualla== * * Maile Flanagan CrystalAcidsissa * Maile Flanagan Voice Chaserissa Luokka:Yhdysvaltalaiset televisionäyttelijät Luokka:Yhdysvaltalaiset koomikot Luokka:Vuonna 1965 syntyneet Luokka:Elävät henkilöt
Hämeenkyrön vaakuna

Hämeenkyrön vaakuna on Hämeenkyrön kunnan tunnus. Se on saanut aiheensa Hämeenkyrön alueen historiasta. Vaakunan juomasarvi, ”kyrönsarvi”, jollaisen pitäjällä kerrottiin olleen jo alkuajoistaan saakka, viittaa samalla myös kunnan menneisyyteen. Tähti ja liekkikoro – tai nykyisin sädekoro – symboloivat Pohjantähteä ja revontulia, ja viittaavat pohjankäyntiin. Pohjankäynnillä tarkoitetaan tässä vahvaa pohjoiseen suuntautuvaa eränkäynnin perinnettä. Vaakunan on suunnitellut Gustaf von Numers, ja se vahvistettiin käyttöön 29. joulukuuta 1954. Vaakunan selitys on ”kultakentässä puna- sinikatkoinen juomasarvi, jalka ja heloitus hopeaa, suu oikealle, sarven yläpuolella sininen, liekkikoroinen lakio, jossa kuusisakarainen tähti”. == Katso myös == * Ihmettelen - Asko Mielosen blogi: Sarvesta == Lähteet == * Hämeenkyrö Luokka:Gustaf von Numersin suunnittelemat kunnanvaakunat Vaakuna
Thomas Harriot

Thomas Harriot (n. 1560 – 2. kesäkuuta 1621) oli englantilainen tähtitieteilijä, matemaatikko, etnografi ja kääntäjä. Joissakin lähteissä hänen sukunimekseen ilmoitetaan vaihtoehtoisesti Harriott tai Hariot. Hänen on arveltu tuoneen perunan Britteinsaarille. Tuoreet tutkimukset osoittavat Harriotin laatineen ensimmäiset piirrokset Kuusta hänen tarkkailtuaan Maan kiertolaista kaukoputkella heinäkuussa 1609, joitakin kuukausia ennen Galileo Galileita.Old Moon Map Corrects History, AOL News, 14.1.2009 Harriot tutki Kuuta kaukoputkella 26. heinäkuuta 1609 ja piirsi sen perusteella karttoja, mutta hänen löytönsä tulivat julki paljon myöhemmin kuin Galilein. Tähän lienee vaikuttanut se, että Harriotilla ei ollut juurikaan suhteita hoviin tai ylhäisöön, toisin kuin Galileilla. Brittiläinen kuuluisa tähtitieteilijä Sir Patrick Moore väittää, että Harriotin kuukartta on parempi kuin Galilein ja vuosina 1612–1613 tehdyt kartat ovat suorastaan mestariteoksia. Niihin on kuvattu tarkasti Kuun vuoret, kraatterit ja tasangot. == Lähteet == ==Aiheesta muualla== * Harriot, Thomas * The Englishman who beat Galileo * The Soft Logic of Thomas Harriot * Annotated Translation of Harriot's Praxis * The Thomas Harriot Seminar * A Brief and True Report of the New Found Land of Virginia (1588) online pdf text edition * UK Telescope400 Event (July 26th 2009) * Luokka:Brittiläiset tähtitieteilijät Luokka:Vuonna 1560 syntyneet Luokka:Vuonna 1621 kuolleet
Matt Lindland

Matt James Lindland (s. 17. toukokuuta 1970 Oregon City) on yhdysvaltalainen kreikkalais-roomalaisen tyylin painija ja vapaaottelija. ==Painiura== Lindland aloitti painin harrastamisen vuonna 1985. Ensimmäisissä kansainvälisissä arvokilpailuissaan, 1994 maanosansa mestaruuskisoissa, hän voitti kultamitalin vapaapainissa 74 kilogramman painoluokassa. Kreikkalais-roomalaisessa painissa hän voitti Pan-Amerikan mestaruuden 1998 ja saavutti hopeaa vuonna 1997. 2000 Sydneyn kesäolympialaisiin Lindland eteni maansa olympiakarsintoihin liittyneen pitkän oikeustaistelun päätteeksi, mistä hän sai nykyisen lempinimensä ”The Law” (laki)http://www.journalstar.com/articles/2007/01/20/huskerextra/doc45b29f437177f615471987.txt. Sydneyssä Lindland sijoittui hopealle hävittyään loppuottelussa venäläiselle Murat Kardanoville. Seuraavana vuonna Patraksen MM-kisoissa hän saavutti hopeaa 85-kiloisten sarjassa. ==Vapaaottelu-ura== Vapaaottelussa Lindland harjoittelee Team Quest -salilla. UFC-debyyttinsä hän teki joulukuussa 2000 UFC 29 -tapahtumassa, ja eteni järjestön keskisarjan mestaruusotteluun, missä hän UFC 37 -tapahtumassa kärsi tappion Murilo Bustamantelle lokakuussa 2002. UFC 54:n jälkeen hänet erotettiin järjestön tapahtumista sponsorierimielisyyksien takia, minkä jälkeen hän on otellut IFL-, bodogFight- ja Affliction-tapahtumissa. ==Lähteet== * Matt Lindland FILA:n tietokannassa * Vapaaottelutilastot Sherdog-tietokannassa ===Viitteet=== Luokka:Yhdysvaltalaiset kreikkalais-roomalaisen tyylin painijat Luokka:Yhdysvaltalaiset olympiamitalistit Luokka:Yhdysvaltalaiset vapaaottelijat Luokka:Vuonna 1970 syntyneet Luokka:Elävät henkilöt
Juha Alén

Juha Alén (s. 25. lokakuuta 1981 Tampere) on suomalainen jääkiekkopuolustaja. Alén pelasi juniorivuotensa Tampereella Ilveksen ja Kooveen joukkueissa, kunnes lähti kaudeksi 2001–2002 Pohjois-Amerikkaan NAHL-juniorisarjaan Soo Indiansin joukkueeseen. Seuraavan kauden hän pelasi Pohjois-Michiganin yliopiston joukkueessa, ja hyvin sujuneen kauden päätteeksi Mighty Ducks of Anaheim varasi hänet NHL:ään kolmannella kierroksella numerolla 90. Kauden 2003–2004 Alén pelasi Anaheimin AHL-farmijoukkueessa Cincinnati Mighty Ducksissa. Hän aikoi jatkaa AHL:ssä seuraavallakin kaudella, mutta loukkaantui juuri ennen kauden alkua. Alén kuntoutui kevääksi ja pelasi loppukaudesta 2005 seitsemän peliä Ilveksessä, tosin vähäisellä peliajalla. Alén jatkoi Ilveksessä kaksi seuraavaa kautta, kunnes riitautui seuran johdon kanssa tammikuussa 2007 ja siirtyi Bluesiin. Bluesista hän jatkoi kaudeksi 2007–2008 Rauman Lukkoon. Alénin sopimus oli kaksivuotinen, mutta se purettiin jo ensimmäisen kauden jälkeen. Kaudella 2008–2009 Alén pelasi Ruotsin Allsvenskanissa Mora IK:n joukkueessa, kunnes siirtyi kaudeksi 2009–2010 unkarilaiseen Alba Volán Székesfehérvár joukkueeseen. Seuraavaksi kaudeksi hän siirtyi sen sijaan Ranskan pääsarjan Dragons de Roueniin. Pelattuaan Rouenissa kaksi kautta Alén siirtyi kaudeksi 2012–2013 HPK:hon. ==Lähteet== * * * ===Viitteet=== Luokka:Suomalaiset jääkiekkoilijat Luokka:Anaheim Ducksin varaamat pelaajat Luokka:Vuonna 1981 syntyneet Luokka:Elävät henkilöt